Brusterio apygarda

Brusterio apygarda () – JAV Teksaso valstijos apygarda, esanti vakaruose, Meksikos pasienyje. Tai didžiausia Teksaso apygarda, savo plotu lenkianti kai kurias JAV valstijas (pvz., trissyk didesnė už Delaverą). Administracinis centras ir vienintelis miestas – Alpainas.

 Istorija 
Apygarda įsteigta 1887 m., iš dalies Presidijo apygardos. Pavadinta Teksaso teisininko, generolo Henrio Persiu Brusterio garbei.„Alpine, Texas“. Texas Escapes. Texas Escapes – Blueprints For Travel, LLC. Ilgą laiką tai buvo retai gyvenama teritorijoje, kurioje kūrėsi gyvulių augintojai. Gyventojų padaugėjo XX a. antroje pusėje pradėjus iškasenų (daugiausia cinoberio) gavybą.

 Geografija 
Apygardos paviršius kalnuotas – stūkso Čisoso kalnai, iškylantys iki 2385 m, toliau šiaurės vakaruose kyla Deiviso kalnai. Pietine riba teka Rio Grandės upė, formuodama vaizdingus kanjonus. Šie kraštovaizdžiai saugomi Didžiojo vingio nacionaliniame parke.


 Gyventojai 
2020 m. 51,8 % apygardos gyventojų buvo baltieji, 41,5 % – lotynoamerikiečiai, 2,9 % – mišrios kilmės, 1,7 % – afroamerikiečiai, beveik 1 % – azijiečiai, 0,3 % – indėnai.„Explore Census Data“. data.census.gov

Pagrindinės gyvenvietės
 Alpainas – 6,0 tūkst. gyventojų (2020 m.)Brewster, citypopulation.de
 Maratonas – 0,4
 Stiudi Bjutas – 0,2
 Terlingva – 0,07

 Šaltiniai 

Kategorija:Teksaso apygardos